open-index/open-wikipedia-markdown huggingface dataset:
Σπαλιαραίικα Αχαΐας

Τα **Σπαλιαραίικα** είναι οικισμός της Αχαΐας που υπάγεται στο νεοπαγή Δήμο Δυτικής Αχαΐας.

## Γεωγραφικά στοιχεία
Τα Σπαλιαραίικα βρίσκονται σε υψόμετρο 45 μέτρων ενώ απέχουν 7 χιλιόμετρα Ν.-ΝΑ. από την Κάτω Αχαΐα (έδρα του δήμου) και 28 χιλιόμετρα ΝΔ. από την Πάτρα. Εγγύς του χωριού βρίσκονται τα χωριά Άνω Αχαΐα, Λουσικά και Υψηλή Ράχη καθώς και ο μικρός ποταμός Σερδινή λίγο πριν εκβάλει στον ποταμό Πείρο.

## Ιστορικά στοιχεία
Στην περιοχή η αρχαιολογική σκαπάνη έχει φέρει στο φως ευρήματα από την εποχή του Μυκηναϊκού Πολιτισμού και ιδιαίτερα ένα μυκηναϊκό νεκροταφείο.

Το όνομα του χωριού είναι ανθρωπωνυμικό και προέρχεται από το επίθετο των πρώτων οικιστών του, δηλ. την οικογένεια Σπαλιάρα. Σύμφωνα με τοπικές μαρτυρίες, οι πρώτοι του κάτοικοι είχαν αρκαδική καταγωγή. Στα 1901 απείχαν τέσσερις ώρες και τρία τέταρτα δρόμο από την Πάτρα καθώς και μιάμιση ώρα δρόμο από την Κάτω Αχαΐα, την έδρα δηλ. του τότε Δήμου Δύμης στον οποίον υπάγονταν.

Σύμφωνα με την απογραφή του 2021 έχει πληθυσμό 109 κατοίκους.

### Διοικητική εξέλιξη
Με το ΦΕΚ 59Β της 17/06/1897 ο οικισμός προσαρτάται στον τότε Δήμο Δύμης με το όνομα **Σπολιαρέϊκα**. Με το ΦΕΚ 256Α της 28/08/1912 αποσπάται από το Δήμο Δύμης και προσαρτάται στην κοινότητα Άνω Αχαΐας. Με το ΦΕΚ 50Α της 03/04/1928 προσαρτάται στην τότε κοινότητα Σουδενέϊκων (νυν Λουσικά). Την 16/10/1940 το παλιό όνομα του χωριού διορθώθηκε στο σημερινό. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Ωλενίας μέχρι το 2010 που εντάχθηκε στο Δήμο Δυτικής Αχαΐας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφικά στοιχεία
Ο οικισμός πρωτοαναφέρεται στην απογραφή του 1896 με πληθυσμό 62 κατοίκους. Ενδεικτικά, η σύγχρονη δημογραφική εξέλιξη του χωριού είναι η εξής:

## Λοιπά στοιχεία
Στην περιφέρεια του χωριού βρίσκονται οι ιεροί ναοί του Αγίου Δημητρίου και του Αγίου Ιωάννη.

## Δείτε επίσης
* Λουσικά Αχαΐας
* Σερδινή
* Υψηλή Ράχη Αχαΐας

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Ελληνική χωρογραφία: Γεωγραφία, Ιστορία, Στατιστική πληθυσμού και αποστάσεων συνταχθείσα και εκδοθείσα υπό Ιωάννου Εμμ. Νουχάκη'', Έκδοσις Τρίτη, Εκδότης Σπυρίδων Κουσουλίνος, Εν Αθήναις 1901.
* Μιχάλης Πετρόπουλος, "Μυκηναϊκό νεκροταφείο στα Σπαλιαρέϊκα των Λουσικών" στο Α.Δ. Ριζάκης, *Αχαϊκό Τοπίο ΙΙ. Δύμη και Δυμαία Χώρα. Πρακτικά του Διεθνούς Συνεδρίου «ΔΥΜΑΙΑ-ΒΟΥΠΡΑΣΙΑ», Κάτω Αχαΐα, 6-8 Οκτωβρίου 1995*, Κ.Ε.Ρ.Α.-Ε.Ι.Ε., Αθήνα 2000, σελ. 65-92. (σειρά: Μελετήματα, αρ.: 29)

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σπαλιαραίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σπαλιαραίικων Αχαΐας. eetaa.gr. Ανακτήθηκε: 03/11/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Ιερά Μονή Αγίων Κωνσταντίνου και Ελένης Χίου

Η **Ιερά Μονή Αγίων Κωνσταντίνου και Ελένης Χίου** είναι ένα Γυναικείο μοναστήρι στο νησί της Χίου.

Βρίσκεται χτισμένη στον λόφο Φραγκοβούνι (Κάμπος Χίου), ανατολικά της πόλεως της Χίου. στο λόφο ανατολικά στο Φραγκοβούνι του Κάμπου Χίου.

Ιδρύθηκε το 1898 από τον ιδρυτή της Σκήτης Αγίων Πατέρων, Όσιο Παχώμιο της Χίου.

Ακολουθεί αυστηρό κανονισμό, απαγορεύεται ρητά η είσοδος σε άνδρες και ακολουθεί το Παλαιό Ημερολόγιο.

## Παραπομπές


Κατηγορία:Μονές της περιφερειακής ενότητας Χίου
Κατηγορία:Δήμος Χίου
Κατάλογος Κυβερνητών της Καλιφόρνια

Ο **Κυβερνήτης της Καλιφόρνια** είναι ο αρχηγός της εκτελεστικής εξουσίας της Καλιφόρνια και ο αρχιστράτηγος των στρατιωτικών δυνάμεων της πολιτείας. Ο κυβερνήτης έχει το καθήκον να επιβάλλει τους νόμους της πολιτείας και την εξουσία να εγκρίνει ή να θέτει βέτο σε νομοσχέδια που περνούν από το Νομοθετικό Σώμα της Καλιφόρνια, να συγκαλεί το νομοθετικό σώμα, και να απονέμει χάρη, εκτός από περιπτώσεις παραπομπής πολιτικών.

Έχουν υπάρξει επίσημα 39 κυβερνήτες της Καλιφόρνια· πολλοί εξ αυτών δεν ήταν μόνο διάσημοι στην πολιτική. Ο Λέλαντ Στάνφορντ ίδρυσε το Πανεπιστήμιο Στάνφορντ το 1891 ενώ Ερλ Γουόρεν διετέλεσε αργότερα υπουργός δικαιοσύνης της χώρας. Γνωστοί ηθοποιοί υπήρξαν οι Ρόναλντ Ρήγκαν, μετέπειτα πρόεδρος των ΗΠΑ, και Άρνολντ Σβαρτσενέγκερ. Ο Γκρέι Ντέιβις ήταν ο πρώτος κυβερνήτης στην ιστορία της Καλιφόρνια, και δεύτερος στην ιστορία των ΗΠΑ που καθαιρέθηκε από τους κατοίκους. Η μικρότερη θητεία ήταν εκείνη του Μίλτον Λάθαμ που κράτησε πέντε ημέρες. Η μεγαλύτερη περίοδος κυβέρνησης είναι εκείνη του τωρινού κυβερνήτη Τζέρι Μπράουν ο οποίος είχε εκλεχθεί την περίοδο 1975 - 1983 και επανεξελέγη  το 2011. Είναι εγγονός του πρώην κυβερνήτη Πατ Μπράουν που κυβέρνησε την περίοδο 1959 - 1967.

## Κατάλογος κυβερνητών
Η Καλιφόρνια έγινε δεκτή στην Ένωση μετά τον Αμερικανομεξικανικό πόλεμο. Σε αντίθεση με τις άλλες πολιτείες ποτέ δεν οργανώθηκε ως κράτος και προσαρτήθηκε αμέσως ως 31η πολιτεία των ΗΠΑ στις 9 Σεπτεμβρίου 1850.

Το επίσημο σύνταγμα της Καλιφόρνια που επικυρώθηκε το 1849 εξασφάλιζε ότι κάθε κυβερνήτης εκλέγεται κάθε δύο χρόνια. Μία τροποποίηση το 1862 αύξησε την θητεία σε τέσσερα χρόνια και το σύνταγμα του 1879 όρισε την αρχή της θητείας την πρώτη Δευτέρα του Ιανουαρίου αφού προηγηθούν εκλογές. Το 1990 η Πρόταση 140 οδήγησε σε συνταγματική τροποποίηση που εφάρμοζε ένα όριο δύο αλλεπάλληλων θητειών. Το 1849 το σύνταγμα επίσης δημιούργησε την θέση του αναπληρωτή κυβερνήτη που σε περίπτωση απουσίας του εκλεγμένου αναλάμβανε κυβερνητικά καθήκοντα. Ο κυβερνήτης και ο αναπληρωτής κυβερνήτης δεν εκλέγονται στο ίδιο ψηφοδέλτιο.

 

Κατηγορία:Καλιφόρνια

Κατηγορία:Πολιτική των Ηνωμένων Πολιτειών
Β΄ κατηγορία ποδοσφαίρου ανδρών Κύπρου 1988-89

Η **Β΄ κατηγορία Κύπρου 1988-89** αποτέλεσε το 34ο πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο Ευαγόρας Πάφου για 4η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορία την περίοδο 1988-89 συμμετείχαν 15 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 1989-90. Οι τρεις τελευταίες ομάδες υποβιβάστηκαν στη Γ΄ κατηγορία 1989-90.

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με τη [[Β΄ κατηγορία ποδοσφαίρου ανδρών Κύπρου 1987-88|περίοδο 1987-88]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1988-89
* Κεραυνός
* Ομόνοια Αραδίππου

Ομάδες που διαβαθμίστηκαν στην Γ΄ κατηγορία 1988-89:
* Διγενής Ακρίτας Ύψωνα
* ΠΑΕΕΚ Κερύνειας
* Οθέλλος Αθηαίνου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1987-88
* ΑΠΕΠ Λεμεσού
* Αλκή Λάρνακας
* Αναγέννηση Δερύνειας

Ομάδες που προήχθησαν από την Γ΄ κατηγορία 1987-88:
* Διγενής Ακρίτας Μόρφου
* Χαλκάνορας Ιδαλίου

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Παραπομπές


## Πηγές
*
*
*

## Δείτε επίσης

*Β΄ κατηγορία ποδοσφαίρου ανδρών Κύπρου
*Α΄ κατηγορία ποδοσφαίρου ανδρών Κύπρου 1988-89
*Γ΄ κατηγορία ποδοσφαίρου ανδρών Κύπρου 1988-89
*Κύπελλο Κύπρου ποδοσφαίρου ανδρών 1988-89

Κατηγορία:Εγχώρια ποδοσφαιρικά πρωταθλήματα 1988-1989
Κατηγορία:Β΄ κατηγορία ποδοσφαίρου ανδρών Κύπρου
Γ΄ κατηγορία ποδοσφαίρου ανδρών Κύπρου 1990-91

Η **Γ΄ κατηγορία Κύπρου 1990-91** αποτέλεσε το 20ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Οθέλλος Αθηαίνου για 1η φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορία την περίοδο 1990-91 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1991–92. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Β΄ κατηγορία 1990-91, με τη νικήτρια να συμμετέχει στην Β΄ κατηγορία 1991-92 και την ηττημένη στη Γ΄ κατηγορία 1991-92. Οι τρεις τελευταίες ομάδες υποβιβάστηκαν στη Δ΄ κατηγορία 1991–92. 

### Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 1989-90|περίοδο 1989-90]]
;Ομάδες που δεν συμμετείχαν στο πρωτάθλημα
Ομάδες που προήχθησαν στη Β΄ κατηγορία 1990-91
* ΑΠΕΠ Πελενδρίου
* Ερμής Αραδίππου

Ομάδες που διαβαθμίστηκαν στην Δ΄ κατηγορία 1990-91
* Ορφέας Αθηένου
* Νέος Αιώνας Τρικώμου
* Κέντρο Νεότητας Μαρωνιτών

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 1989-90
* ΑΕΖ Ζακακίου
* Κεραυνός Στροβόλου
* Διγενής Ακρίτας Ύψωνα

Ομάδες που προήχθησαν από την Δ΄ κατηγορία 1989-90
* Αθλητική Ποδοσφαιρική Ένωση Αγίας Νάπας1
* Τσαγγάρης Πελενδρίου

1Πριν την έναρξη του πρωταθλήματος Γ΄ κατηγορίας 1990-91 η ΑΠΕΑΝ Αγίας Νάπας ενοποιήθηκε με την ΕΝΑΝ Αγίας Νάπας δημιουργώντας τον Α.Ο. Αγία Νάπα που πήρε τη θέση της ΑΠΕΑΝ στο πρωτάθλημα.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση

## Μπαράζ
Ο Απόλλων Λυμπιών έδωσε αγώνες μπαράζ με τη 12η ομάδα του πρωταθλήματος Β΄ Κατηγορίας, Ερμή Αραδίππου. Στο πρώτο παιχνίδι, ο γηπεδούχος Ερμής ηττήθηκε με 0-1. Στην έδρα του Απόλλωνα το τελικό αποτέλεσμα του επαναληπτικού ήταν 1-1. Έτσι, ο Απόλλων Λυμπιών προβιβάστηκε στη Β΄ κατηγορία 1991-92 και ο Ερμής υποβιβάστηκε στην Γ΄ κατηγορία 1991-92.

## Παραπομπές


## Πηγές

*

## Δείτε επίσης
*Α΄ κατηγορία ποδοσφαίρου ανδρών Κύπρου 1990-91
*Β΄ κατηγορία ποδοσφαίρου ανδρών Κύπρου 1990-91
*Δ΄ κατηγορία ποδοσφαίρου ανδρών Κύπρου 1990-91
*Κύπελλο Κύπρου ποδοσφαίρου ανδρών 1990-91

Κατηγορία:Εγχώρια ποδοσφαιρικά πρωταθλήματα 1990-1991
Κατηγορία:Γ΄ κατηγορία ποδοσφαίρου ανδρών Κύπρου
Αχμέτ Ιζέτ Πασάς

Ο **Αχμέτ Ιζζέτ Πασάς** (1864 - 1937), ήταν Τούρκος στρατάρχης αλβανικής καταγωγής που διετέλεσε υπουργός πολέμου (δύο φορές) και για 25 ημέρες Μέγας Βεζίρης της Οθωμανικής Αυτοκρατορίας, στον Α' Παγκόσμιο Πόλεμο, καθώς και υπουργός εξωτερικών της νεοσύστατης Τουρκικής Δημοκρατίας.

## Ανάδειξη - δράση
Γεννήθηκε στη Μπίτολα (Μοναστήρι) το 1864 όπου και ακολούθησε το στρατιωτικό επάγγελμα σπουδάζοντας αρχικά στην αυτοκρατορική στρατιωτική σχολή της Κωνσταντινούπολης και στη συνέχεια μετεκπαιδεύτηκε στη Γερμανία. Έλαβε μέρος στον ελληνοτουρκικό πόλεμο του 1897 με το τέλος του οποίου προήχθη  στον βαθμό του συνταγματάρχη. Μετά την Επανάσταση των Νεότουρκων του 1908 ανέλαβε αρχηγός επιτελείου και υπουργός πολέμου, πλην όμως η έντονη αντίδρασή του στην ασκηθείσα πολιτική κατά των Αλβανών αμάχων κατά την εξέγερσή τους στάθηκε ικανή να περιπέσει σε δυσμένεια και να παυθεί. Τον Φεβρουάριο του 1911, επί Σουλτάνου Μεχμέτ Ε' ανακλήθηκε και διορίστηκε διοικητής των μονάδων στην Υεμένη κατά τις εκεί εξεγέρσεις που προκάλεσε τοπικός ιμάμης.
Με το ξέσπασμα του Α' Π.Π. ανέλαβε διοικητής στρατιάς στον Καύκασο, διατηρώντας πάντα Γερμανούς στρατιωτικούς συμβούλους, ενώ λίγο αργότερα έφθασε να διοικεί τρία σώματα στρατού με τον βαθμό του στρατάρχη, όταν και υπέστη μεγάλη ήττα από τον ρωσικό στρατό.

thumb|left|120px|Ο Θυρεός των Μεγάλων Βεζίρηδων
Λίγο πριν τη λήξη του πολέμου και μετά από συνεχείς ήττες στη Μέση Ανατολή συνέπεια των οποίων ήταν η παραίτηση του Ταλάτ Πασά και το πολιτικό χάος που ξέσπασε, κλήθηκε από τον Σουλτάνο Μεχμέτ ΣΤ' στις 14 Οκτωβρίου του 1918, (ν. ημερολ), όπου και ανέλαβε Μέγας Βεζίρης και υπουργός πολέμου προκειμένου να επιταχύνει την διαδικασία των διαπραγματεύσεων για ανακωχή προβαίνοντας παράλληλα σε διακοπή των σχέσεων της αυτοκρατορίας με τη Γερμανία, που υπ' όψιν συνέχιζε η τελευταία τον ανεφοδιασμό δια θαλάσσης από λιμένες της Ρουμανίας. 
Τελικά στις 30 Οκτωβρίου συνομολογείται η συνθήκη του Μούδρου με βαρύτατους όρους καθιστώντας ουσιαστικά την Οθωμανική Αυτοκρατορία προτεκτοράτο της Αντάντ. Τρεις ημέρες αργότερα σημειώνεται η φυγή στο εξωτερικό (Γερμανία) των τριών πασάδων Ταλάτ, Ενβέρ και Τζεμάλ, του κομιτάτου "Ένωση και Πρόοδος", που είχαν θεωρηθεί υπαίτιοι για τις θηριωδίες κατά Αρμενίων θεωρούμενος ο Ιζζέτ Πασάς ως υπεύθυνος για την μη λήψη κατάλληλων μέτρων και την προσαγωγή τους σε στρατοδικείο. Συνέπεια αυτών ήταν στις 8 Νοεμβρίου να παυθεί των θέσεων που κατείχε.

Μετά την επικράτηση του Κεμάλ Πασά (Ατατούρκ), την κατάργηση της Οθωμανικής Αυτοκρατορίας και την ίδρυση της Δημοκρατίας της Τουρκίας για την οποία και είχε πρωτοστατήσει επανήλθε και ανέλαβε υπουργός εξωτερικών, πλην όμως λίγο καιρό αργότερα κατηγορηθείς από τον Κεμάλ Ατατούρκ αναγκάσθηκε να  αποχωρήσει της πολιτικής. Το 1934 με τον σχετικό υποχρεωτικό νόμο καθιέρωσης επωνύμων ο Αχμέτ Ιζζέτ υιοθέτησε το επίθετο Φουργκάτς (Furgaç) με το οποίο και πέθανε στις 31 Μαρτίου του 1937 στην Κωνσταντινούπολη. 

## Κρίσεις

## Δείτε επίσης
* Συνθήκη του Μούδρου
## Παραπομπές



Κατηγορία:Μεγάλοι Βεζίρηδες
Κατηγορία:Πασάδες της Οθωμανικής Αυτοκρατορίας
Κατηγορία:Υπουργοί της Τουρκίας
Ερμοκράτης

Ο **Ερμοκράτης** (; - 407 π.Χ) ήταν Συρακούσιος αριστοκράτης και στρατηγός που έπαιξε σημαντικό ρόλο στην αντίσταση των Συρακουσίων κατά τη διάρκεια της σικελικής εκστρατείας των Αθηναίων. 

## Βιογραφία

Η ημερομηνία γέννησης του Ερμοκράτη είναι άγνωστη, αλλά είναι γνωστό ότι ήταν γόνος αριστοκρατικής οικογένειας και αρχηγός της αριστοκρατικής παράταξης των Συρακουσών. Ο Ερμοκράτης συμμετείχε στις συγκρούσεις των Συρακουσίων και των Καρχηδόνιων, αλλά διακρίθηκε κατά τη διάρκεια της εκστρατείας των Αθηναίων στη Σικελία. Το καλοκαίρι του 424 π.Χ, στη Γέλα, οι εκπρόσωποι των πόλεων της Σικελίας συγκεντρώθηκαν για να λύσουν τις διαφορές τους - παράλληλα, οι Αθηναίοι βρίσκονταν για δύο χρόνια στη Σικελία και εκμεταλλεύονταν τις εμφύλιες συγκρούσεις των Σικελών. Ο Ερμοκράτης έπεισε τους εκπρόσωπους να συνάψουν ειρήνη. Το 415 π.Χ, όταν κυκλοφόρησαν οι πρώτες φήμες για τις προετοιμασίες των Αθηναίων για τη σικελική εκστρατεία, ο Ερμοκράτης προσπάθησε να πείσει τους Συρακούσιους να ετοιμαστούν για άμυνα, αλλά στην αρχή δεν πέτυχε. Όταν οι Αθηναίοι έφθασαν στη Σικελία, ο Ερμοκράτης ανέλαβε το αξίωμα του στρατηγού, αλλά ανακλήθηκε μετά από τις πρώτες αποτυχίες στις συγκρούσεις προ πυλών των Συρακουσών. Ωστόσο, ο Ερμοκράτης βοηθούσε ενεργά τον Γύλιππο στην αντιμετώπιση των αθηναϊκών στρατευμάτων και είχε μεγάλο μερίδιο στην τελική νίκη των Συρακουσών. Μετά την εκστρατεία στη Σικελία, ο Ερμοκράτης συμμετείχε στη ναυμαχία της Κυζίκου, αλλά μετά την ήττα των Σπαρτιατών, ο Ερμοκράτης εκδιώχτηκε. Ενώ έλειπε, οι δημοκρατικοί έλαβαν την εξουσία στις Συρακούσες και τον εξόρισαν. Ωστόσο, μετά την επίθεση των Καρχηδονίων το 409 π.Χ, ο Ερμοκράτης θέλησε να βοηθήσει την πόλη του με δύναμη 5 πλοίων, αλλά οι Συρακούσιοι αρνήθηκαν να του επιτρέψουν την είσοδο. Μια νύχτα, ο Ερμοκράτης μαζί με οπαδούς του προσπάθησε να εισέλθει στην πόλη, αλλά συνάντησε μια ομάδα δημοκρατικών και σημειώθηκε σύγκρουση, στην οποία έχασε τη ζωή του.

## Παραπομπές



## Πηγές
*Ιστορία του Πελοποννησιακού Πολέμου (μετάφραση Βενιζέλου)
*ΣΙΚΕΛΙΚΗ ΕΚΣΤΡΑΤΕΙΑ (415-413 π.X.), ΟΙ ΑΝΤΙΠΑΛΟΙ, άρθρο του Ζενάκου Αυγουστίνου στην εφημερίδα «Το Βήμα» (15.6.2003)

κατηγορία:Πρωταγωνιστές του Πελοποννησιακού Πολέμου
Τροχαία Αστυνομία

**Τροχαία Αστυνομία** ή απλώς **Τροχαία** ονομάζεται η ειδική αστυνομική υπηρεσία ενός κράτους ή μιας περιφέρειας, που έχει σαν στόχο την εύρυθμη λειτουργία του οδικού δικτύου του κράτους ή της περιφέρειας αντίστοιχα. Στην Ελλάδα η τροχαία υπάγεται στην ΕΛ.ΑΣ. Μέρος του έργου της Τροχαίας είναι η οδική ασφάλεια, αλλά και γενικότερα:

* Η εκπόνηση μελέτης και η τοποθέτηση κατάλληλων πινακίδων στα κατάλληλα σημεία.
* Η θεώρηση των πινακίδων κυκλοφορίας για τους κατόχους οχημάτων.
* Η διενέργεια ανακρίσεων σε περιπτώσεις τροχαίων δυστυχημάτων (Ανακριτικό Τμήμα Τροχαίας).
* Η διενέργεια ελέγχων σε οδηγούς και οχήματα (π.χ. αλκοτέστ).
* Η παρακολούθηση μέσω των καμερών κυκλοφορίας.
* Η δίωξη και η σύλληψη των παραβατών του Κώδικα Οδικής Κυκλοφορίας.
* Η απομάκρυνση των σταθμευμένων οχημάτων, που παρεμποδίζουν την κυκλοφορία των άλλων οχημάτων.
* Η ρύθμιση της κυκλοφορίας:
** όταν αυτή διαταραχθεί λόγω συμφόρησης
** όταν αυτή διαταραχθεί λόγω βλάβης των φωτεινών σηματοδοτών.
** όταν αυτή διαταραχθεί λόγω εκτέλεσης έργων επί του οδοστρώματος.
** όταν αυτή διαταραχθεί λόγω σφοδρού τροχαίου δυστυχήματος.
** όταν αυτή διαταραχθεί λόγω συγκεντρώσεων, διαδηλώσεων κ.τ.λ.
** για διευκόλυνση της διέλευσης ασθενοφόρων, πυροσβεστικών οχημάτων κ.τ.λ.
** για διευκόλυνση της διέλευσης θρησκευτικών πομπών και αυτοκινητοπομπών επίσημων προσώπων.

## Δείτε επίσης
* Οδική ασφάλεια
* Κώδικας Οδικής Κυκλοφορίας
* Πινακίδες οδοσήμανσης στην Ελλάδα

Κατηγορία:Κώδικας Οδικής Κυκλοφορίας
Κατηγορία:Σώματα ασφαλείας
Φοινικικό Αρχείο Ιδαλίου

Το **Φοινικικό Αρχείο του Ιδαλίου** είναι μία συλλογή από 733 επιγραφές του 4ου π.Χ. αιώνα που βρέθηκαν κατά τη διάρκεια των ανασκαφών στο Ιδάλιον της Κύπρου. Από αυτές, 702 είναι Φοινικικές επιγραφές και 31 Κυπροσυλλαβικές, με τις περισσότερες να είναι γραμμένες με μαύρο μελάνι, ενώ ελάχιστες είναι εγχάρακτες σε τοπικό μάρμαρο ή σε κεραμικά όστρακα. Οι 374 επιγραφές είναι γραμμένες σε κεραμικά όστρακα, 335 σε τοπικό μάρμαρο και 24 σε ακατέργαστες πέτρες. Το αρχείο αυτό, το οποίο αποτελεί την πειστικότερη μαρτυρία ότι η πρωτεύουσα του Ιδαλίου κατακτήθηκε από τους Φοίνικες βασιλείς του Κιτίου, βρέθηκε σε δωμάτια και σε αυλές εντός του οχυρωμένου κτηριακού συγκροτήματος που θεωρείται ως το ανάκτορο του αρχαίου Βασιλείου του Ιδαλίου. Το συγκεκριμένο αυτό συγκρότημα κατά την Κλασική και πρώιμη Ελληνιστική περιόδο λειτούργησε ως Φοινικικό διοικητικό κέντρο. Την μελέτη του **Φοινικικού Αρχείου** ανέλαβαν (το 2010) η καθηγήτρια "Maria Giulia Amadasi" σε συνεργασία με τον καθηγητή "J.-A. Zamora". Τα κείμενά του είναι κυρίως οικονομικής φύσεως με δυσκολία στην ανάγνωσή τους λόγω της ανεπίσημης ρέουσας φύσεως της γραφής και των ιδιωμάτων που  υιοθετούν. Υπάρχουν επίσης κείμενα και επιγραφές με ονόματα θεοτήτων, προσωπικών ονομάτων αξιωματούχων καθώς και του ονόματος του βασιλιά Μυλκιάθον που συνδέει τα αρχεία με την Αυλή του Κιτίου. 

## Πηγές - Παραπομπές


Κατηγορία:Φοίνικες
Κατηγορία:Ιδάλιο
ΕΡΤ Καλαμάτας

Ο **Ραδιοφωνικός Σταθμός Καλαμάτας** (**ΕΡΤ Καλαμάτας**) είναι ο τοπικός σταθμός της Καλαμάτας και του Νομού Μεσσηνίας και μία αυτονομημένη μονάδα της ΕΡΤ που ελέγχεται από την Ελληνική Ραδιοφωνία.

## Ιστορικό
Ξεκίνησε τον Σεπτέμβριο του 1986 στα μεσαία κύματα και στους 1600 χιλιόκυκλους. Το 1988 εντάχθηκε στην ΕΡΤ. Από τις 8 Φεβρουαρίου 1996 ως ΕΡΑ Καλαμάτας, εκπέμπει και στα FM με κέντρο εκπομπής το Πεταλίδι, αρχικά στους 105.4 MHz (παράλληλα μεταδιδόταν το Δεύτερο Πρόγραμμα που εκπέμπει στους 94.2 MHz), έως το 2012 που μεταφέρθηκε στους 107.2 MHz. Από την 1η Ιουλίου 1998, η ΕΡΤ Καλαμάτας συνεργάζεται μαζί με την ΕΡΤ Τρίπολης δημιουργώντας το δίκτυο Πελοποννήσου της ΕΡΑ.

Μετά το κλείσιμο της ΕΡΤ στις 11 Ιουνίου 2013 από την Ελληνική Κυβέρνηση, διεκόπη η λειτουργία του μέχρι το 2014 όπου οι απολυμένοι εργαζόμενοι του ξεκίνησαν την επαναφορά του μέσω της ΕΡΤ Open, από τις 21 Μαρτίου μέσω διαδικτύου και από τον Μάιο μέσω FM.

Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Καλαμάτας αλλάζοντας το όνομά της σε ΕΡΤ Καλαμάτας.

## Παραπομπές


## Εξωτερικοί σύνδεσμοι
*Ακούστε ζωντανά στο ERT echo
*Επίσημη ιστοσελίδα
*Επίσημη ιστοσελίδα στο Facebook

Κατηγορία:Ελληνική Ραδιοφωνία
T-killah

Ο **Αλεξάντρ Ιβάνοβιτς Ταρασόφφ** (Ρωσικά: Александр Иванович Тарасов) ή πιο γνωστός ως **T-killah** είναι Ρώσος ράπερ, τραγουδιστής και ηθοποιός της R&B και Ραπ μουσικής, γεννημένος 30 Απριλίου του 1989 στη Μόσχα. Έχει τραγουδήσει με αξιόλογους τραγουδιστές, όπως: Βικτώρια Νταϊνέκο, Λένα Κάτινα, Αναστασία Στοτσκάγια, Τίματι, Σεργκέι Λάζαρεφ, Όλγκα Μπουζόβα, Μάσα Μαλινόφσκαγια, Μαρίγια Κοζεβνίκοβα, Λόγια κ.α. Ερμηνεύει τραγούδια στην αγγλική και ρωσική γλώσσα, και έχει κάνει αξιόλογη καριέρα στις Σοβιετικές χώρες, κυρίως Ρωσία, Ουκρανία και Λευκορωσία. Έχει συνεργαστεί και με τον Ρώσο DJ Smash.

## Προφορά Ονόματος
Το ψευδώνυμο **T-killah**, προφέρεται (Τε-κίλα, τεκίλα) σαν το οινοπνευματώδες ποτό.

## Βιντεογραφία
* 2009 — «До дна (Хозяин)»
* 2009 — «Забираю»
* 2010 — «Радио» (ντουέτο με την Μάσα Μαλινόφσκαγια)
* 2010 — «Над землей» 
* 2010 — «Задай вопрос» 
* 2011 — «Не забывай» (ντουέτο με την Όλγκα Μπουζόβα)
* 2011 — «Катя на Бугатти» (DJ Mike)
* 2011 — «Вернись» (ντουέτο με την Λόγια)
* 2012 — «Провокация» (совместно с Pro'fit)
* 2012 — «Mirror Mirror» / «Мира мало» (ντουέτο με την Βικτώρια Νταϊνέκο)
* 2012 — «Boom Boom»
* 2013 — «Я буду рядом» / «Shot» (ντουέτο με την Λένα Κάτινα)
* 2013 — «Головоломки»

## Παραπομπές


## Εξωτερικοί σύνδεσμοι

* Официальный сайт T-killah 
* Погоня за T-killah

Κατηγορία:Ρώσοι τραγουδιστές
Κατηγορία:Ρώσοι ράπερ
Κατηγορία:Ρώσοι ηθοποιοί
Σαντζάκι της Ρούσε

Το **Σαντζάκι της Ρούσε** (βουλγαρικά: Русе санджак, τουρκικά: Sancağı Ruschuk) ήταν διοικητική διαίρεση της Οθωμανικής Αυτοκρατορίας, με διοικητικό κέντρο την πόλη Ρούσε. 

Δημιουργήθηκε το 1864 σε εδάφη που αποσπάστηκαν από το Σαντζάκι της Νικόπολης και ανήκε στο Βιλαέτι του Δούναβη. Το Ρούσε επιλέχτηκε εκτός από έδρα του Σαντζακίου αλλά και η έδρα του Βιλαετίου και όχι η μεγαλύτερη πόλη το Τάρνοβο για πολιτικούς λόγους, το Τάρνοβο ήταν η τελευταία πρωτεύουσα των Βουλγάρων. Καταργήθηκε το 1878 με την ίδρυση του Πριγκιπάτου της Βουλγαρίας, υποτελές της Οθωμανικής αυτοκρατορίας, όπου και προσαρτήθηκε σε αυτό.

## Αναφορές
* Русе - Когато Русе беше Русчук 

Κατηγορία:Οθωμανική Βουλγαρία
Κατηγορία:Οθωμανική διοικητική διαίρεση της Βουλγαρίας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Βουλγαρίας
Κατηγορία:Ρούσε
Witchfinder General

Οι **Witchfinder General** ήταν βρετανικό doom metal συγκρότημα, το οποίο δημιουργήθηκε στο Στάουρμπριτζ της Αγγλίας το 1979. Θεωρούνται μία από τις σημαντικότερες επιρροές στον χώρο του doom metal. Το όνομα τους προέρχεται ταινία τρόμου *[[Witchfinder General (ταινία)|Witchfinder General]]* (1968) με πρωταγωνιστή τον Βίνσεντ Πράις.

## Βιογραφία
Οι Witchfinder General σχηματίστηκαν το 1979 από τον τραγουδιστή Ζιμπ Παρκς, τον κιθαρίστα Φιλ Κόουπ, τον μπασίστα Τζόνι Φίσερ και το ντράμερ Στιβ Κίνσελ, δίνοντας την πρώτη τους συναυλία στο "The Crown" του Ντάντλεϊ.
Το 1981, το μπάσο ανέλαβε ο Κέβιν ΜακΓκρέιντι και το συγκρότημα υπέγραψε στην "Heavy Metal Records" κυκλοφορώντας το σινγκλ "*Burning a Sinner*", όπως και το ΕΡ "*Soviet Invasion*" την επόμενη χρονιά.
Το 1982, ο Κίνσελ αντικαταστάθηκε από τον Γκράχαμ Ντίτσφιλντ και ο ΜακΓκρέιντι από τον Ρομπ Χοκς. Τον Σεπτέμβριο εκείνης της χρονιάς, κυκλοφόρησε ο πρώτος τους δίσκος με τίτλο "*[[Death Penalty]]*", με ένα εκκεντρικό εξώφυλλο που έδειχνε το συγκρότημα να εκτελεί με τελετουργικό τρόπο το φωτομοντέλο Τζοάν Λέιθαμ, πάνω σε έναν τάφο του κοιμητηρίου του Γουεντνεσμπέρι.
Ο δίσκος "*[[Friends of Hell]]*" παρουσίασε και πάλι ένα εκκεντρικό εξώφυλλο και μετά το τέλος των ηχογραφήσεων, ο Ντίτσφιλντ αποχώρησε δίνοντας την θέση του στον Ντέρμοτ Ρέντμοντ. Οι Witchfinder General διαλύθηκαν το Νοέμβριο του 1984.
Κατά τα επόμενα χρόνια το όνομα του συγκροτήματος συνδέθηκε με την άνοδο του Doom Metal και του Death Metal, αφού μεγάλα συγκροτήματα των ειδών αυτών τους θεωρούν ως βασική τους επιρροή. Το 1990, η ιαπωνική "Teichiku Records" επανεξέδωσε το "*[[Death Penalty]]*", ενώ ο ντράμερ των Metallica, Λαρς Ούλριχ, συμπεριέλαβε το τραγούδι "*Witchfinder General*" στην συλλογή του με τίτλο "*New Wave of British Heavy Metal '79 Revisited*".
Το Νοέμβριο του 2006, οι Witchfinder General επανενώθηκαν με την σύνθεση τους να περιλαμβάνει τον μπασίστα Ρομπ Χοκς, το ντράμερ Ντέρμοτ Ρέντμοντ και τον κιθαρίστα Φιλ Κόουπ. Τον Οκτώβριο του 2007, κυκλοφόρησε η συλλογή "*Buried Amongst the Ruins*", περιλαμβάνοντας τα τραγούδια του σινγκλ "*Burning a Sinner*", το ΕΡ "*Soviet Invasion*" και τέσσερα ζωντανά ηχογραφημένα τραγούδια.
Το 2007, εντάχθηκε στο συγκρότημα ο τραγουδιστής Γκάρι Μάρτιν και κυκλοφόρησαν το άλμπουμ "*[[Resurrected (άλμπουμ)|Resurrected]]*" στις 30 Αυγούστου 2008.

## Δισκογραφία

## Εξωτερικοί σύνδεσμοι
*  

## Πηγές
* Witchfinder General | Heavy Metal Records
* Witchfinder General - Timeline - Metal Storm
* Witchfinder General Discography at Discogs
* Witchfinder General - Encyclopaedia Metallum: The Metal Archives

Κατηγορία:Αγγλικά doom metal συγκροτήματα
Ελληνική Ατμοπλοΐα

Η **Ελληνική Ατμοπλοΐα** ήταν η πρώτη ελληνική ατμοπλοϊκή εταιρεία. Έδρα της ήταν η Σύρος.

## Στοιχεία

Ιδρύθηκε τον Ιανουάριο του 1857 στην Ερμούπολη της Σύρου με πρωτοβουλία της Εθνικής Τράπεζας. Το αρχικό κεφάλαιο ήταν τρία εκατομμύρια δραχμές αλλά παρ'όλα αυτά η εταιρεία ξεκίνησε με 1.094.500 δραχμές. Το πρώτο πενταμελές διοικητικό συμβούλιο αποτελείτο από τους Αμβρόσιο Δαμαλά, Πέτρο Ράλλη, Ηλία Κεχαγιά, Γεώργιο Τομπάζη και Κωνσταντίνο Βολονάκη. 

Βοήθησε επίσης τον Κρητικό αγώνα με τα πλοία της "Καρτερία".

Το 1988 εκδόθηκε από το Μορφωτικό Ίδρυμα Εθνικής Τράπεζας το έργο του Κωνσταντίνου Παπαθανασόπουλου, καθηγητή πανεπιστημίου, για την "Εταιρεία Ελληνικής Ατμοπλοΐας".

## Πηγές


Κατηγορία:Ιστορία της Σύρου
Κατηγορία:Πρώην επιχειρήσεις της Ελλάδας
Σαντζάκι του Μοριά

Το **σαντζάκι του Μοριά** (*[[τουρκικά]] : Mora sancak*) ήταν διοικητική διαίρεση της Οθωμανικής Αυτοκρατορίας στην Πελοπόννησο κατά την Α΄ Τουρκοκρατία. Δημιουργήθηκε το 1461 και διατηρήθηκε έως το 1661 που προβιβάστηκε σε Βιλαέτι. Διοικητικά ανήκε στο Βιλαέτι της Ρωμυλίας κι εδαφικά περιελάμβανε όλη την Πελοπόννησο. 

Όταν δημιουργήθηκε το 1461 το Σαντζάκι χωρίστηκε διοικητικά σε 17 ναχαγιέ. Αυτά ήταν : Βοστίτσα, Χλεμούτσι, Βούμερο, Κίρεβούκορ, Αρκαδιά (Κυπαρισσία), Λεοντάρι, Κόρινθος, Παλιά Πάτρα, Καλάβρυτα, Μιχαλού (Μουχλί), Μπεζενίκ (Βλαχέρνα), Χαλανδρίτσα, Σαντομίρι (Σανταμέρι), Γρεβενά, Άγιος Ηλίας, Γαρντίτσκο και του Μυστρά. 

Τον 16ο αιώνα χωρίστηκε σε Καζάδες, ο Μιχαήλ Σακελλαρίου αναφέρει συγκρίνοντας με τα ενετικά τεριτόρια τους καζάδες (λανθασμένα τους αναφέρει Βιλαέτια) : Ναυπλίου, Άργους, Κορίνθου, Καλαβρύτων, Βοστίτσας, Πατρών, Γαστούνης, Φαναρίου, Αρκαδιάς, Ναβαρίνου, Κορώνης, Μεθώνης, Ανδρούσας, Καλαμάτας, Καρύταινας, Λεονταρίου, Τριπολιτσάς, Αγίου Πέτρου, Μονεμβασίας, Μυστρά, Ανατολικής Μάνης και Δυτικής Μάνης.

Πρωτεύουσα του Σαντζακίου ήταν αρχικά ο Μυστράς από το 1461 έως το 1540.
 
## Διοικητές
Σαντζάκμπεης, διοικητές, του Μορέα διετέλεσαν οι παρακάτω : 
* Ομέρ Μπέης 1461 - 
* Ζαγανός Πασάς
* Χαμζά
* Ζαγανός Πασάς
* Ελβάν ογλού Σινάν Μπέης

## Παραπομπές


## Πηγές
* Αρκάδες εσμέν, Οθωμανικά Αρχεία - Δημογραφική Σύνθεση της Δημητσάνας
* Αρκάδες εσμέν, Οθωμανικά Αρχεία - Δημογραφική Σύνθεση της Καρύταινας
* isamveri.org

Κατηγορία:Τουρκοκρατία
Κατηγορία:Τουρκοκρατία στην Πελοπόννησο
Κατηγορία:Οθωμανική διοικητική διαίρεση της Ελλάδας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Πελοποννήσου
Κατηγορία:Κόρινθος
Κατηγορία:Ναύπλιο
Το Κελάρι του Τρόμου

**Το Κελάρι του Τρόμου** (πρωτότυπος τίτλος *The Cellar*) είναι αμερικανική ταινία τρόμου παραγωγής 1989 σε σκηνοθεσία Κέβιν Τένει. Πρωταγωνιστούν οι Πάτρικ Κιλπάτρικ, Κρις Μίλερ, Σουζάν Σαβόι και Φορντ Ρέινυ.

## Πλοκή
Ο νεαρός Γουίλι έρχεται να επισκεφτεί τον πατέρα του που ζει με την καινούρια γυναίκα του και το μωρό τους σ' ένα εξοχικό σπίτι το οποίο αγόρασαν πρόσφατα. Καθώς οι μέρες των διακοπών κυλούν ανέμελα, ο Γουίλι αντιλαμβάνεται ότι κάτι δεν πάει καλά. Προσπαθεί να πείσει τον πατέρα του ότι νοιώθει μια παράξενη παρουσία να ζει στο κελάρι τους αλλά αυτός δεν του δίνει σημασία. Τότε ο Γουίλι σκέφτεται ότι πρέπει να σκοτώσει το μυστηριώδες τέρας μόνος του.

## Ηθοποιοί και Χαρακτήρες
*Πάτρικ Κιλπάτρικ στο ρόλο του Μανς Κάσχεν
*Κρις Μίλερ στο ρόλο του Γουίλι Κάσχεν
*Σουζάν Σαβόι στο ρόλο της Έμιλυ Κάσχεν
*Φορντ Ρέινυ στο ρόλο του Τ.Σ. Βαν Χάουτεν
*Μάικλ Ρεν στο ρόλο του Σαμ Τζον
*Λου Πέρρυμαν στο ρόλο του Κάιλ Μποτραιτ

## Παραγωγή
Ο Τζον Γουντγουόρντ θα σκηνοθετούσε την ταινία όμως τελικά σκηνοθέτησε ο Κέβιν Τένει.

## Κυκλοφορία
Η ταινία κυκλοφόρησε στην Αμερική και στον Καναδά σε βιντεοκασέτα από την Southgate Video και την Cineplex Odeon. Η ταινία ποτέ δεν κυκλοφόρησε επίσημα σε DVD στην Αμερική.

## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1989
Κατηγορία:Ταινίες χαμηλού προϋπολογισμού
Κατηγορία:Αγγλόφωνες ταινίες
Κατηγορία:Αμερικανικές υπερφυσικές θρίλερ ταινίες
Κατηγορία:Αμερικανικές ταινίες τρόμου
Οίκος της Υόρκης

Ο **Οίκος της Υόρκης** (διεθνώς: *House of York*) ήταν νεότερος κλάδος του αγγλικού βασιλικού Οίκου των Πλανταγενετών. Τρία από τα μέλη του οίκου έγιναν βασιλείς της Αγγλίας στα τέλη του 15ου αιώνα.

## Διεκδίκηση του θρόνου της Αγγλίας
Παρότι μειώθηκε η αρρενογονία στον Οίκο της Υόρκης, εκπροσωπήθηκε από τον Δούκα της Υόρκης Εδμόνδο, τον τέταρτο επιζών γιο του Εδουάρδου Γ΄, καθώς και από τον Δούκα του Κλάρενς Λάιονελ, δεύτερο επιζών γιο του Εδουάρδου Γ΄ και ανώτερο στη γραμμή των κατά συγγένεια απογόνων του· υπό αυτά τα δεδομένα διεκδίκησαν επάξια το αγγλικό στέμμα. Σε σύγκριση με τον Οίκο των Λάνκαστερ, είχε μια εξέχουσα αξίωση για το θρόνο της Αγγλίας σύμφωνα με την συγγενική πρωτοτοκία, αλλά κατώτερη αξίωση σύμφωνα με την πατρογονική πρωτοτοκία. Ακολούθησε ο Πόλεμος των Ρόδων για το στέμμα.

## Υστεροφημία
Το σύμβολο του Οίκου της Υόρκης ήταν το «Λευκό Ρόδο», εξακολουθεί να χρησιμοποιείται ως σήμα του Γιορκσάιρ αλλά και του Ιακωβιτισμού. Η πόλη Υόρκη στην Πενσυλβάνια είναι γνωστή ως η *«Πόλη του Λευκού Ρόδου»* από το σύμβολο του Οίκου της Υόρκης. Η αντιπαλότητα μεταξύ των Οίκων της Υόρκης και του Λάνκαστερ, στη σύγχρονη μορφή των κομητειών του Γιόρκσαϊρ και του Λάνκασαϊρ, συνεχίζεται μέχρι σήμερα, αλλά σε μια πιο φιλική βάση.

### Δούκες της Υόρκης
* Εδμόνδος του Λάνγκλεϊ (1385–1402, ιδρυτής του Οίκου της Υόρκης)
* Εδουάρδος του Νόργουιτς (1402–1415)
* Ριχάρδος Πλανταγενέτης (1415–1460)
* Εδουάρδος Πλανταγενέτης (1460–1461, οπότε έγινε Εδουάρδος Δ΄ καθώς το 1461 συγχωνεύθηκε στο στέμμα ο τίτλος του Δούκα της Υόρκης)

### Υορκέζοι βασιλείς της Αγγλίας
* Εδουάρδος Δ΄ (4 Μαρτίου 1461 – 3 Οκτωβρίου 1470 και 11 Απριλίου 1471 – 9 Απριλίου 1483)
* Εδουάρδος Ε΄ (9 Απριλίου 1483 – 25 Ιουνίου 1483)
* Ριχάρδος Γ΄ (26 Ιουνίου 1483 – 22 Αυγούστου 1485)

## Γενεαλογικό δέντρο του Οίκου της Υόρκης

## Δείτε επίσης
* Πόλεμος των Ρόδων
* Οίκος των Τυδώρ

## Παραπομπές


## Εξωτερικοί σύνδεσμοι

* History of York: The White Rose of York 
* www.royal.gov.uk: The Plantagenets και The Yorkists (επίσημη ιστοσελίδα της μοναρχίας των Βρετανών)
Ανδρέας Κάρυος

Ο **Αντρέας Κάρυος** ήταν αγωνιστής και ήρωας της ΕΟΚΑ κατά την περίοδο της Αγγλικής αποικιοκρατίας στην Κύπρο. Γεννήθηκε στις 16 Ιουλίου 1926 στο χωριό Αυγόρου της επαρχίας Αμμοχώστου. Ήταν ένας από τους τέσσερις αγωνιστές που φονεύθηκαν κατά την μάχη στον Αχυρώνα Λιοπετρίου. Ήταν μέλος των ενώσεων Παναγροτική Ένωση Κύπρου (ΠΕΚ) και Παγκύπριος Εθνική Οργάνωση Νέων (ΠΕΟΝ). Έγινε μέλος της ΕΟΚΑ από πολύ νωρίς και επιδόθηκε στη στρατολόγηση ανδρών και ήταν ο διοργανωτής της ΕΟΚΑ στην Αυγόρου. Συνελήφθη αρκετές φορές και όταν ήταν κρατούμενος στα κρατητήρια Πύλας απέδρασε με το συγκρατούμενό του Φώτη Πίττα. Τον Αύγουστο του 1958 ο Αντρέας Κάρυος μαζί με τους Φώτη Πίττα, Ηλία Παπακυριακού και Χρήστο Σαμαρά βρίσκονταν στο Λιοπέτρι μετά από εντολή για να εκπαιδεύσουν τα μέλη της ΕΟΚΑ στην περιοχή. Στις 2 Σεπτεμβρίου το χωριό περικυκλώθηκε από Άγγλους στρατιώτες. Οι τέσσερις αγωνιστές προσπάθησαν να διαφύγουν αρχικώς με ένα αυτοκίνητο χωρίς να τα καταφέρουν. Κατέφυγαν έτσι σε παρακείμενο αχυρώνα του Παναγιώτη Καλλή για προστατευτούν.

## Θάνατος
Στις 2 Σεπτεμβρίου, μετά από σκληρή μάχη με τους Άγγλους στρατιώτες, οι τέσσερις αγωνιστές σκοτώνονται από τα πυρά των Άγγλων αφού πραγματοποιούν έξοδο από τον φλεγόμενο αχυρώνα.
Στο σημείο της μάχης έχουν στηθεί οι ανδριάντες των αγωνιστών της ΕΟΚΑ. 

## Παραπομπές


Κατηγορία:Κύπριοι αγωνιστές του 1955-59
Σαντζάκι της Γκιουμουλτζίνας

Το **σαντζάκι της Γκιουμουλτζίνας** (τουρκικά: *Sancak-i Gümülcine*) ήταν διοικητική διαίρεση της Οθωμανικής Αυτοκρατορίας στην δυτική Θράκη. Διοικητική του έδρα ήταν η πόλη Γκιουμουλτζίνα, η σημερινή Κομοτηνή και καταλάμβανε εδάφη που σήμερα ανήκουν σε Ελλάδα και Βουλγαρία.

## Ιστορία
Δημιουργήθηκε το 1878 σε τμήμα των σαντζακίων Καλλίπολης, Φιλιππούπολης, Δράμας και Αδριανούπολης, διοικητικά ανήκε στο βιλαέτι της Αδριανούπολης. Το 1913 καταργήθηκε όταν η Βουλγαρία κατέλαβε την Δυτική Θράκη και άλλαξε την διοικητική διαίρεση της περιοχής.

## Δημογραφικά στοιχεία
Ο συνολικός πληθυσμός είναι 245 072. Από αυτούς, 206 914 είναι μουσουλμάνοι, 15 241 είναι Έλληνες, 20 671 είναι Βούλγαροι, 360 είναι Αρμένιοι, 739 είναι Εβραίοι, 912 είναι Κόπτες και 235 είναι αλλοδαποί.

## Διοικητική διαίρεση
thumb|Χάρτης του βιλαετίου της Αδριανούπολης που περιλαμβάνει το σαντζάκι της Γκιουμουλτζίνας
Το σαντζάκι διοικητικά χωριζόταν σε επτά καζάδες που διαιρούνταν σε ναχαγιέ.

Οι διοικητικές διαιρέσεις του σαντζακίου ήταν οι εξής:
* Καζάς Γκιουμουλτζίνας (Κομοτηνής), με τους νεχαγιέ: Σεΐχ Tζουμαγιά, Kιρλί, Tσακάλ, Nτζελεμπιέ, Σεχίρ, Σαπχανέ, Γιασί, Mαρωνείας και Kουρά ι Nτζεντίντ. 
* Καζάς Σουλτάν Γερί (Κρούμοβγκραντ), με τους νεχαγιέ: Aντά, Tασλή, Γκιουβέ, Tεκέ και Mαστανλή.
* Καζάς Αχί Τσελεπί (Σμόλιαν), με τους νεχαγιέ: Σμιλιάν, Tσιτάκ, Kαρσιλί, Πασαβήκ, Tουζ Mπουρούν και Σουγιουτζίκ.
* Καζάς Ιξλαντέ (Ξάνθης), με τους νεχαγιέ: Γενιτζέ, Σακάρ Kαγιά, Tζελεπλί, Nτζεντίντ και Γιασή Oρέν.
* Καζάς Εγρί Δερέ (Άρντινο), με τους νεχαγιέ: Mεσγκουλλί, Kιουτσούκ Bιράν, Nταούντ, Xοσατλή και Nτολαστίρ.
* Καζάς Δαρί Δερέ (Ζλάτογκραντ), με τους νεχαγιέ: Σαχίν και Aκ Mπουνάρ 
* Καζάς Pούπτσοζ, δημιουργήθηκε το 1886.

## Πηγές
* Παρασκευάς Kονόρτας, Γκιουμουλτζίνας Σαντζάκι (1878 - 1912), Θρακικός ηλεκτρονικός οδηγός.

## Επιπλέον ανάγνωση
* 

Κατηγορία:Κομοτηνή
Κατηγορία:Οθωμανική Θράκη
Κατηγορία:Οθωμανική διοικητική διαίρεση της Ελλάδας
Κατηγορία:Οθωμανική διοικητική διαίρεση της Βουλγαρίας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Θράκης
Χρήστος Σαμάρας

:*Να μη συγχέεται με τον [[Χρήστος Σαμαράς|Χρήστο Σαμαρά]]*.
Ο **Χρήστος Ξάνθος Σαμάρας** ήταν αγωνιστής και μέλος της ΕΟΚΑ.

## Βιογραφικά στοιχεία

Γεννήθηκε στο χωριό Λιοπέτρι, της επαρχίας Αμμοχώστου, στις 12 Φεβρουαρίου 1925 και ήταν παντρεμένος με την Μαρία Σαμάρα και είχε τέσσερα παιδιά τους Παύλο, Μόδεστο, Ελένη και Χριστοφόρα.

Φοίτησε στο δημοτικό σχολείο του χωριού του και ήταν ένας από τους ιδρυτές της ΟΧΕΝ Λιοπετρίου. Τον Ιανουάριο του 1955 συνδέθηκε με το Γρηγόρη Αυξεντίου και ανέλαβε την ΕΟΚΑ Λιοπετρίου και στρατολογούσε μέλη για την ΕΟΚΑ. Με την έναρξη της ένοπλης δράσης ο Χρήστος Σαμάρας πήρε μέρος στην επίθεση που έγινε στη Δεκέλεια με την ομάδα του Γρηγόρη Αυξεντίου και επικηρύχθηκε με το ποσό των 5.000 λιρών. Τον Αύγουστο του 1958 ο Ανδρέας Κάρυος μαζί με τους Φώτη Πίττα, Ηλία Παπακυριακού και Χρήστο Σαμάρα βρίσκονταν στο Λιοπέτρι μετά από εντολή για να εκπαιδεύσουν τα μέλη της ΕΟΚΑ στην περιοχή. 

## Θάνατος

Στις 2 Σεπτεμβρίου το χωριό περικυκλώθηκε από Άγγλους στρατιώτες. Οι τέσσερις αγωνιστές προσπάθησαν να διαφύγουν αρχικώς με ένα αυτοκίνητο χωρίς να τα καταφέρουν. Κατέφυγαν έτσι σε παρακείμενο αχυρώνα του Παναγιώτη Καλλή για να προστατευτούν. Μετά από σκληρή μάχη με τους Άγγλους στρατιώτες, οι τέσσερις αγωνιστές σκοτώνονται από τα πυρά των Άγγλων αφού πραγματοποιούν έξοδο από τον φλεγόμενο αχυρώνα. Στο σημείο της μάχης έχουν στηθεί οι ανδριάντες των αγωνιστών της ΕΟΚΑ.

## Παραπομπές


Κατηγορία:Κύπριοι αγωνιστές του 1955-59
Κλέων ο Σικυώνιος

Ο **Κλέων ο Σικυώνιος** ήταν χαλκοπλάστης γλύπτης του 4ου π.Χ. αιώνα, μαθητής του Αντιφάνους. Χρονολογημένα έργα του, 388 π.Χ., θεωρούνται το μπρούτζινο άγαλμα της Αφροδίτης στο Ηραίον της Ολυμπίας και τουλάχιστον δύο από τα έξι πρώτα αγάλματα, τους Ζάνες, που φτιάχτηκαν με τα πρόστιμα τα οποία επιβλήθηκαν μετά το πρώτο σκάνδαλο δωροδοκίας στους Ολυμπιακούς αγώνες. Διακρίνεται χαραγμένο το όνομα του Κλέωνα στις βάσεις από τους Ζάνες στην είσοδο του αρχαίου σταδίου.  
## Πηγές

Κατηγορία:Αρχαίοι Έλληνες γλύπτες
Κατηγορία:Αρχαίοι Σικυώνιοι
Σαντζάκι των Σερρών

Το **Σαντζάκι των Σερρών** (οθωμανικά τουρκικά: *Sancak-i/Liva-i Siroz*, ) ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*), η οποία περιελάμβανε την περιοχή περιμετρικά της πόλεως των Σερρών (τουρκικά: *Siroz*, σήμερα τμήμα της Ελλάδας), στην κεντρική Μακεδονία.

Οι Σέρρες τέθηκαν υπό τον έλεγχο της Οθωμανικής Αυτοκρατορίας στις 19 Σεπτεμβρίου 1383, ενώ, αρχικώς, αποτέλεσαν κτήση του Εβρενός Μπέη, ο οποίος μετέφερε Γιουρούκους εποίκους προερχόμενους από το Σαρουχάν. Παρά το γεγονός πως ουδέποτε απέκτησαν ιδιαίτερη σημασία εντός της Οθωμανικής Αυτοκρατορίας, ωστόσο, με σημείο εκκίνησης την περίοδο μεταξύ 1413-14, οι Σέρρες αποτέλεσαν την έδρα νομισματοκοπείου. Κατά τη διάρκεια του 18ου αιώνα, καθώς και των αρχών του 19ου αιώνα, οι Σέρρες αποτέλεσαν αυτόνομο μπεηλίκι υπό την ηγεσία δερεμπέηδων, εντός του Σαντζακιού της Θεσσαλονίκης.

Οι Σέρρες κατέστησαν κανονική επαρχία το 1846, κατά τη διάρκεια της μεταρρυθμιστικής περιόδου των Τανζιμάτ, ως σαντζάκι του Εγιαλετιού της Θεσσαλονίκης (μετέπειτα Βιλαετιού της Θεσσαλονίκης), το οποίο περιελάμβανε τις πόλεις της Δράμας, του Μελένικου, του Τιμουρχισάρ (Σιδηρόκαστρο), του Νεβρεκόπ (Γκότσε Ντέλτσεφ) και της Λίσσα. Η Δράμα κατέστη ως πρωτεύουσα ξεχωριστού σαντζακιού ολίγον καιρό αργότερα, ενώ, το 1912, κατά το τελευταίο έτος της υπάρξεώς του, το Σαντζάκι των Σερρών περιελάμβανε τους καζάδες των Σερρών, της Ζιχνέ (Νέα Ζίχνη), του Μελνίκ, του Ραζλίκ (Ράζλογκ), του Πέτριτς, του Ντεμίρισαρ (σημερινό Σιδηρόκαστρο), του Τζουμά-ι Μπάλα (Μπλαγκόεβγκραντ) και του Νεβρεκόπ-Νευροκοπίου (σημερινό Γκότσε Ντέλτσεφ). 

Η επαρχία διαλύθηκε έπειτα από την κατάληψή της από βουλγαρικά στρατεύματα, κατά τη διάρκεια του Α΄ Βαλκανικού Πολέμου. Το 1913, μετά το πέρας του Β΄ Βαλκανικού Πολέμου, η πόλη των Σερρών, καθώς και το νότιο τμήμα του σαντζακιού κατέστησαν τμήμα των εδαφών της Ελλάδας.

## Παραπομπές


Κατηγορία:Οθωμανική Μακεδονία
Σερρων, Σαντζακι των
Κατηγορία:Βιλαέτι της Θεσσαλονίκης
Κατηγορία:Οθωμανική διοικητική διαίρεση της Ελλάδας
Σερρων
Κατηγορία:Ιστορία των Σερρών
Ανθέμιος (αποσαφήνιση)

Το όνομα **Ανθέμιος** μπορεί να αναφέρεται:

*Ανθέμιος, αυτοκράτορας της δυτικής ρωμαϊκής αυτοκρατορίας.
*Ανθέμιος ο Τραλλιανός, (περίπου 474,  πριν το 558), Έλληνας αρχιτέκτονας.
*Αρχιεπίσκοπος Κύπρου Ανθέμιος, 5ος αιώνας μ.Χ.
*Ανθέμιος (αξιωματούχος), αξιωματούχος στη Βυζαντινή αυτοκρατορία και επίτροπος του Θεοδόσιου του Β´. (5ος αιώνας μ.Χ.)

Κατηγορία:Αποσαφηνίσεις ονομάτων
BBC Knowledge

Το **BBC Knowledge** (BBC Γνώση) ήταν ψηφιακό τηλεοπτικό κανάλι του BBC. Το κανάλι ήταν διαθέσιμο μέσω επίγειας ψηφιακής, δορυφορικής και καλωδιακής τηλεόρασης. Το πρόγραμμα του σταθμού είχε ντοκιμαντέρ, πολιτιστικές εκπομπές και εκπαιδευτική τηλεόραση.

## Κλείσιμο
Ο λόγος για τον οποίο έκλεισε το κανάλι είναι επειδή η κυβέρνηση ήθελε να βάλει καινούργια τηλεοπτικά κανάλια στις ψηφιακές συχνότητες του BBC. Το BBC Three και το BBC Four ήταν προγραμματισμένα να ξεκινήσουν να εκπέμπουν το 2001, αλλά τελικά η έναρξη των καναλιών καθυστέρησε λόγω προβλημάτων. Το BBC Knowledge θα έπρεπε να είχε αντικατασταθεί ήδη από τον Oκτώβριο του 2000 από το BBC Four. Τελικά τα σχέδια για τις ψηφιακές συχνότητες προχώρησαν και έτσι το BBC Knowledge έκλεισε στις 2 Μαρτίου του 2002 με τις λέξεις "Αυτό ήταν από εμάς εδώ στο BBC Knowledge, καληνύχτα και αντίο". Λίγα δευτερόλεπτα μετά στη συχνότητα του BBC Knowledge βγήκε μια διαφήμιση για την πρεμιέρα του νέου καναλιού, του BBC Four, η οποία θα γινόταν την επόμενη.

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
BBC Select

Το **BBC Select** (*BBC Επιλογή*) ήταν ένα μεταμεσονύχτιο τηλεοπτικό κανάλι του BBC, το οποίο εξέπεμπε τις ώρες που το BBC1 και το BBC2 ήταν κλειστά, συνήθως από τις 2:00 μέχρι τις 6:00. Το πρόγραμμα του σταθμού απευθυνόταν σε συγκεκριμένο κοινό, όπως τους επιχειρηματίες, τους δικηγόρους, τις νοσοκόμες και τους δασκάλους. Το κανάλι χρηματοδοτούνταν από το τέλος τηλεόρασης του BBC.

## Παραπομπές


Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Ισίδωρος (αποσαφήνιση)

Το όνομα **Ισίδωρος** μπορεί να αναφέρεται (κατά τον χρόνο εμφάνισης τους):

## Αρχαία εποχή

*Ισίδωρος ο Αλεξανδρεύς (ολυμπιονίκης), ολυμπιονίκης στο αγώνισμα της πάλης (1ος αιώνας π.Χ.)
*Ισίδωρος ο Χαρακηνός, Έλληνας γεωγράφος, (1ος αιώνας π.Χ.)
*Ισίδωρος (συγγραφέας), (2ος αιώνας μ.Χ.)
*Ισίδωρος ο Αρτεμίδωρος, ολυμπιονίκης στο αγώνισμα του σταδίου (2ος αιώνας μ.Χ.)
*Ισίδωρος ο Πηλουσιώτης, (περ. 370 – περ.435 ή 450 μ.Χ.),  μοναχός, εκκλησιαστικός πατέρας και συγγραφέας.
*Ισίδωρος ο Νεότερος, Έλληνας αρχιτέκτονας, ανιψιός του προηγούμενου.
*Ισίδωρος ο Αλεξανδρεύς, νεοπλατωνικός φιλόσοφος, 5ος αιώνας.
*Ισίδωρος ο Γαζαίος, νεοπλατωνικός φιλόσοφος, 6ος αιώνας. 
*Ισίδωρος ο Μιλήσιος, Έλληνας μαθηματικός και αρχιτέκτονας, 6ος αιώνας.
*Ισίδωρος της Σεβίλλης, άγιος, μελετητής και για πάνω από τρεις δεκαετίες Αρχιεπίσκοπος της Σεβίλλης.

## Πατριάρχες
*Ισίδωρος Α΄, Πατριάρχης Κωνσταντινουπόλεως, 14ος αιώνας 
*Ισίδωρος Β΄, Πατριάρχης Κωνσταντινουπόλεως, 15ος αιώνας
*Ισίδωρος του Κιέβου, Λατίνος Πατριάρχης Κωνσταντινουπόλεως, 15ος αιώνας

## Άλλες χρήσεις
*Άγιος Ισίδωρος (αποσαφήνιση)
*Ισίδωρος (όνομα), κύριο ανδρικό όνομα που εορτάζει στις 4 Φεβρουαρίου.

Κατηγορία:Αποσαφηνίσεις ονομάτων
Αρδασίρ

Το όνομα **Αρδασίρ** μπορεί να αναφέρεται:

## Βασιλείς των Σασσανιδών
*Αρδασίρ Α΄ της Περσίας, (3ος αιώνας).
*Αρδασίρ Β΄ της Περσίας, (4ος αιώνας).
*Αρδασίρ Γ΄ της Περσίας, (7ος αιώνας).

## Δείτε επίσης
*Αρταξέρξης, το ισοδύναμο του Αρδασίρ στην αρχαία Περσία.
*Αρταξίας.
Βέρα Μπρέζνιεβα

Η **Βέρα Βίκτωροβνα Γαλούσκα** (*Ві́ра Ві́кторівна Галу́шка «Бре́жнєва»*, γενν. 3 Φεβρουαρίου 1982), πιο γνωστή ως **Βέρα Μπρέζνιεβα**, είναι Ουκρανή τραγουδίστρια, ηθοποιός και τηλεοπτική προσωπικότητα.

## Σταδιοδρομία
Η Βέρα γεννήθηκε στις 3 Φεβρουαρίου του 1982 στο Ντνιπροντζερζίνσκ της Ουκρανίας. Ήταν τραγουδίστρια στο ρωσο-ουκρανικό συγκρότημα ВИА Гра την περίοδο 2003-2007 και συνέχισε σόλο καριέρα από το 2008 και έπειτα σημειώνοντας μεγάλη επιτυχία.

Η Βέρα έχει παίξει σε ρωσόγλωσσες ταινίες, έχει παίξει στα σίκουελ **[[Έρωτας στην πόλη]]**, με τον Αλεξέι Τσάντοφ, την Νάστια Ζαντορόζναγια, την Σβετλάνα Χότσενκοβα, και φιλική συμμετοχή από τον Φιλίπ Κιρκόροφ. Έχει παίξει στα σίκουελ της χριστουγεννιάτικης ταινίας **Ёлки**, με τον Ιβάν Ούργκαντ.

## Παραπομπές


## Εξωτερικοί σύνδεσμοι
* 
* 
* A Ray of Light 
* Fan site
* 

Κατηγορία:Ρωσίδες τραγουδίστριες
Κατηγορία:Ουκρανές τραγουδίστριες
Κατηγορία:Ρωσίδες ηθοποιοί
Κατηγορία:Ουκρανοί ηθοποιοί
Σεγέστα

Η **Σεγέστα** ή **Έγεστα** ή **Αίγεστα** (στα Ιταλικά *Segesta* και στα Σικελικά *Siggésta*) ήταν αρχαία πόλη στην βορειοδυτική Σικελία κοντά στον οικισμό Καλαφατίμι-Σεγέστα που ανήκει διοικητικά στην Ιταλική επαρχία του Τράπανι. Σήμερα, εκεί υπάρχει ένας ναός δωρικού τύπου σε εξαίρετη κατάσταση και ένα αρχαίο θέατρο.

## Ιστορία

Σύμφωνα με τον Θουκυδίδη, πρώτοι εγκαταστάθηκαν στη Σικελία οι Σικανοί που ήσαν ιβηρικής καταγωγής και είχαν εκδιωχθεί από τους Λίγυες, αν και ισχυρίζονταν πως ήταν γηγενείς κάτοικοι της Σικελίας. Κατά την άλωση της Τροίας από τους Έλληνες, μερικοί Τρώες έφθασαν στη Σικελία και συγκατοίκησαν με τους Σικανούς σε δύο πόλεις, την Έρυκα και την Έγεστα, οι οποίες έλαβαν το κοινό όνομα Έλυμοι. Η Έγεστα είχε κακές σχέσεις με τον Σελινούντα από το 580 π.Χ, γεγονός που αποτέλεσε αφορμή για την σικελική εκστρατεία των Αθηναίων (415-413 π.Χ). Το 409 π.Χ, οι Εγεσταίοι είχαν συμμαχήσει με τους Καρχηδόνιους, όταν οι τελευταίοι κατέλαβαν τον Σελινούντα. Κατά τον Πρώτο Ρωμαιοκαρχηδονιακό Πόλεμο, οι Εγεσταίοι πρόδωσαν τους Καρχηδόνιους και πολέμησαν στο πλευρό των Ρωμαίων, γι' αυτό και ευνοήθηκαν κατά την ρωμαϊκή περίοδο. Ωστόσο, κατά τον 2ο αιώνα μ.Χ, η πόλη της Έγεστας καταστράφηκε.

## Ονομασία

Οι κάτοικοι της πόλης αποκαλούνταν «Εγεσταίοι»(Θουκυδίδης) ή «Σεγεστανοί» (Αππιανός) ή «Σεγεσταίοι», όπως φαίνεται από νομίσματα με την ένδειξη ΣΕΓΕΣΤΑΙΩΝ (π.χ. σε δίδραχμο της περιόδου 475-455).

Την πόλη αποκαλούσαν Έγεστα (Θουκυδίδης (5ος-4ος αιώνας π.Χ.), Αίγεστα (Διόδωρος Σικελιώτης, 1ος αιώνας), Σεγέστα (Κλαύδιος Πτολεμαίος, 2ος αιώνας), ενώ σε νομίσματά της (π.χ. δες δίδραχμο 5ου αιώνα π.Χ.) φαίνεται το όνομα ΣΕΓΕΣΤΑ.

## Παραπομπές



## Πηγές
*Λήμμα «Segesta» της Εγκυκλοπαίδειας Μπριτάνικα
*Αίγεστα ή Έγεστα, λήμμα του Dictionary of Greek (Academic Dictionaries and Encyclopedias)

## Εξωτερικοί σύνδεσμοι
* 

κατηγορία:Αποικίες της Μεγάλης Ελλάδας
Κατηγορία:Αρχαιολογικοί τόποι στην Σικελία
Κατηγορία:Αρχαίοι ελληνικοί αρχαιολογικοί τόποι στην Ιταλία
Κατηγορία:Έλυμοι
Ξάνθος ο Λυδός

Ο **Ξάνθος ο Λυδός** ήταν αρχαίος Έλληνας λογογράφος. του 5ου π.Χ. αιώνα, καταγόμενος σύμφωνα με τον Σουίδα από τις Σάρδεις της Μικράς Ασίας (...οὐκ ἴσμεν... δεν είναι σίγουρη η καταγωγή του από τον Στράβωνα). Από το έργο του διεσώθησαν ελάχιστα μόνον αποσπάσματα.

Ο Ξάνθος έγραψε στην ιωνική διάλεκτο μια ιστορία της πατρίδος του Λυδίας σε τέσσερα βιβλία με τίτλο *Λυδιακά*. Το έργο του σύμφωνα με τον Έφορο επηρέασε σημαντικά τον κατά τι μεταγενέστερό του Ηρόδοτο,
 
ενώ φαίνεται πως ακόμη και ο ιστορικός της ρωμαϊκής εποχής Νικόλαος Δαμασκηνός το χρησιμοποίησε ή και το αντέγραψε.

Ο Κλήμης ο Αλεξανδρεύς μνημονεύει και ένα άλλο έργο του Ξάνθου με τίτλο *Μαγικά*, όπου παρουσιάζετο η περσική **θρησκεία των Μάγων**,
 
και ο Διογένης ο Λαέρτιος ένα ακόμη για την ζωή του Εμπεδοκλέους.
 
Οι πληροφορίες αυτές δεν αναφέρονται όμως από άλλους αρχαίους συγγραφείς και γι' αυτό δεν θεωρούνται σήμερα ιδιαίτερα αξιόπιστες. Ειδικά το *περί Εμπεδοκλέους* φαίνεται πως ανήκε σε κάποιο *άλλο Ξάνθο* παντελώς άγνωστο κατά τα άλλα.

Στην αρχαιότητα κυκλοφορούσε επίσης και μια επιτομή του έργου του Ξάνθου γραμμένη από κάποιον ***Μένιππο***.

## Παραπομπές


Κατηγορία:Αρχαίοι Έλληνες ιστορικοί
Κριστίνα Άσμους

Η **Κριστίνα Ίγκορεβνα Άσμους** (ρωσικά: Кристи́на И́горевна А́смус, γενν. 14 Απριλίου 1988, Μόσχα) είναι Ρωσίδα ηθοποιός.

## Προσωπική ζωή
Η Κριστίνα Άσμους το 2013 παντρεύτηκε τον Ρώσο ηθοποιό Γκάρικ Χαρλάμοφ. Στις 5 Ιανουαρίου του 2014 απέκτησαν μαζί ένα κοριτσάκι, την Αναστασία.

## Φιλμογραφία
* Η Σταχτοπούτα (2012, ταινία)
* Αυτό που κάνουν οι άνδρες! (ταινία)
* Έλατα (ταινία)

## Εξωτερικοί σύνδεσμοι
* 
*
* 

Κατηγορία:Ρωσίδες ηθοποιοί κινηματογράφου
Κατηγορία:Ρωσίδες ηθοποιοί τηλεόρασης
Κατηγορία:Ρωσίδες ηθοποιοί θεάτρου
Κατηγορία:Ρωσίδες ηθοποιοί φωνής
Ευγέων ο Σάμιος

Ο **Ευγέων** 
ήταν ένας από τους αρχαιότερους Έλληνες λογογράφους. Σύμφωνα με τον Διονύσιο τον Αλικαρνασσέα έζησε προ του Πελοποννησιακού πολέμου, πιθανότατα τον 5ο π.Χ. αιώνα.

Έγραψε ένα έργο με τίτλο *Ὥροι Σαμίων* στο οποίο αφηγείτο την ιστορία και τους μύθους της νήσου Σάμου. Διεσώθησαν τρία μόνον αποσπάσματα. 
Σ' ένα απ' αυτά ο Ευγέων έγραφε πως ζούσαν κάποτε στη Σάμο πελώρια άγρια θηρία που όταν βρυχιόταν σχιζότανε η γη.
Το έργο του Ευγέωνος αναφέρεται επίσης από τους Αριστοτέλη και Θουκυδίδη.

## Παραπομπές κα σημειώσεις


κατηγορία:Αρχαίοι Έλληνες ιστορικοί
κατηγορία:Αρχαίοι Σάμιοι